П Р О Т О К О Л   №  11
от заседание на комисия “Бюджет и финанси”,
проведено на 8 март 2017 г.

ПРИСЪСТВАЛИ НА ЗАСЕДАНИЕТО:	Димитър Узунов – председател
Каролина Неделчева
Камен Иванов
Румен Боев
Румен Георгиев

ОТСЪСТВА: Елка Атанасова
 
От администрацията на ВСС присъстваха: Маргарита Радкова – директор на дирекция „Бюджет и финанси”, Елисавета Илиева – н-к отдел „Счетоводство и методология”, той и главен счетоводител и Красимира Василева - н-к отдел „ЮОДКВСС”, дирекция „Правна”, АВСС.
При обсъжданията по точки 30, 31 и 32 от дневния ред присъства Валентин Ангелов - директор на дирекция „Вътрешен одит“ във ВСС.
	При обсъжданията по точка 33 от дневния ред присъства Милка Итова – член на ВСС.

Корекции на бюджета на органите на съдебната власт за 2017 г.

1. ОТНОСНО: Утвърждаване на бюджетите на почивните и учебни бази на органите на съдебната власт за 2017 г., в рамките на общия бюджет.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. УТВЪРЖДАВА бюджета за дейността на почивните и учебни бази на Прокуратурата на Република България за 2017 г., в рамките на общия бюджет на Прокуратурата на Република България, съгласно приложението.
2. УТВЪРЖДАВА бюджета за дейността на почивните и учебни бази на Върховния административен съд за 2017 г., в рамките на общия бюджет на Върховния административен съд, съгласно приложението.
3. УТВЪРЖДАВА бюджета за дейността на почивните и учебни бази на Върховния касационен съд за 2017 г., в рамките на общия бюджет на Върховния касационен съд, съгласно приложението.

2. ОТНОСНО: Писма от органи на съдебната власт, с искания за корекция на бюджетите за 2017 г., с цел осигуряване на средства за изплащане на обезщетения по КТ и ЗСВ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджетите на органите на съдебната власт за 2017 г. по § 02-00 „Други възнаграждения и плащания на персонала” с …. съгласно Приложение № 1, с цел осигуряване на средства за изплащане на обезщетения по КТ и ЗСВ.
Средствата са за сметка на неразпределения резерв по § 02-00 „Други възнаграждения и плащания на персонала“ по бюджета на съдебната власт за 2017 г.

3. ОТНОСНО: Искания от органи на съдебната власт за осигуряване на средства за изплащане на обезщетения по КТ и ЗСВ.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджетите на органите на съдебната власт за 2017 г. по § 02-00 „Други възнаграждения и плащания на персонала” с …. съгласно Приложение № 1, с цел осигуряване на средства за изплащане на обезщетения по КТ и ЗСВ.
Средствата са за сметка на неразпределения резерв по § 02-00 „Други възнаграждения и плащания на персонала“ по бюджета на съдебната власт за 2017 г.

4. ОТНОСНО: Искане от административния ръководител на Окръжен съд гр. Велико Търново за осигуряване на средства за възстановяване на разходи за участие на магистрат в 15-та годишна среща на членовете на Европейската съдебна мрежа по граждански и търговски дела.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекция на бюджета между ВСС и Окръжен съд гр. Велико Търново за 2017 г., с цел осигуряване на средства за възстановяване на разходи за участие на магистрат в 15-та годишна среща на членовете на Европейската съдебна мрежа по граждански и търговски дела.
1. НАМАЛЯВА § 10-00 „Издръжка“ на Висш съдебен съвет със ….
2. УВЕЛИЧАВА § 10-00 „Издръжка“ на Окръжен съд гр. Велико Търново със ….

5. ОТНОСНО: Искане от административния ръководител на Окръжен съд гр. Монтана за осигуряване на средства за закупуване на модул „Хонорари и граждански договори“ към ПП „Аладин“.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2017 г. на Окръжен съд гр. Монтана по § 53-00 „Придобиване на НДА“ с …. за закупуване на модул „Хонорари и граждански договори“ към ПП „Аладин“.
Средствата са за сметка на неразпределения резерв по бюджета на съдебната власт за 2017 г. по § 52-00 „Придобиване на ДМА“.

6. ОТНОСНО: Искане от административния ръководител на Окръжен съд гр. Пазарджик за осигуряване на средства за възстановяване на извършени разходи на командирован служител, за участие в среща на работна група относно подобряване работата на СРС.  

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УТВЪРЖДАВА корекции по бюджетите на ВСС и Окръжен съд гр. Пазарджик за 2017 г. със …., с цел осигуряване на средства за възстановяване на извършени разходи на командирован служител, за участие в среща на работна група относно подобряване работата на СРС, както следва:
1. НАМАЛЯВА § 10-00 „Издръжка“ на Висш съдебен съвет със ….
2. УВЕЛИЧАВА § 10-00 „Издръжка“ на Окръжен съд гр. Пазарджик със ……

7. ОТНОСНО: Искане от административния ръководител на Окръжен съд гр. Пловдив за осигуряване на средства за ремонт на вътрешен двор, прилежащ към съдебна палата Пловдив.
Извлечение от протокол № 13/01.03.2017 г. от заседание на КУС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2017 г. на Окръжен съд гр. Пловдив по § 10-00 „Издръжка“ с …. с ДДС, с цел осигуряване на средства за неотложен текущ ремонт на вътрешен двор, прилежащ към съдебна палата Пловдив.
Средствата са за сметка на резерва за неотложни и непредвидени разходи за 2017 г. по бюджета на съдебната власт.

8. ОТНОСНО: Искане от административния ръководител на Административен съд гр. Сливен за осигуряване на средства за представителни разходи, във връзка с тържествено отбелязване на десет години от създаването и началото на дейността на съда.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2017 г. на Административен съд гр. Сливен по § 10-00 „Издръжка“ с …., с цел осигуряване на средства за представителни разходи, във връзка с тържествено отбелязване на десет години от създаването и началото на дейността на съда.
Средствата са за сметка на неразпределения резерв по бюджета на съдебната власт за 2017 г. по § 10-00 „Издръжка“.

9. ОТНОСНО: Искане от административния ръководител на Районен съд гр. Велинград за осигуряване на средства за закупуване на гориво за отопление.
Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение на бюджета за 2017 г. на Районен съд гр. Велинград по § 10-00 „Издръжка“ в размер на …. с цел осигуряване на средства за закупуване на гориво за отопление.
Средствата са за сметка на неразпределения резерв по бюджета на съдебната власт за 2017 г. по § 10-00 „Издръжка“.

10. ОТНОСНО: Писмо от председателя на Районен съд гр. Враца, с искане за извършване на компенсирана промяна в бюджета за 2017 г. между Районен съд гр. Враца и Районен съд гр. Берковица, във връзка с изплащане на средства за облекло.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекция на бюджета между Районен съд гр. Враца и Районен съд гр. Берковица за 2017 г., с цел осигуряване на средства за изплащане на облекло.
1. НАМАЛЯВА § 10-00 „Издръжка“ на Районен съд гр. Берковица с ….
2. УВЕЛИЧАВА § 02-00 „Други възнаграждения и плащания на персонала“ на Районен съд гр. Враца с ….

11. ОТНОСНО: Искане от административния ръководител на Районен съд гр. Котел за осигуряване на средства за закупуване на гориво за отопление.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение на бюджета за 2017 г. на Районен съд гр. Котел по § 10-00 „Издръжка“ в размер на ….. с цел осигуряване на средства за закупуване на гориво за отопление.
Средствата са за сметка на неразпределения резерв по бюджета на съдебната власт за 2017 г. по § 10-00 „Издръжка“.

12. ОТНОСНО: Искане от административния ръководител на Районен съд гр. Лом за осигуряване на средства за ремонт на дефектирала пожароизвестителна централа.
Извлечение от протокол № 13/01.03.2017 г. от заседание на КУС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ за увеличение по бюджета за 2017 г. на Районен съд гр. Лом по § 10-00 „Издръжка“ с ….. за извършване на текущ ремонт на дефектирала пожароизвестителна централа в сградата на съда.
Средствата са за сметка на резерва за неотложни и непредвидени разходи по бюджета на съдебната власт за 2017 г.
2. Решението да бъде внесено на заседание на Пленума на ВСС, като съвместно предложение от комисия „Управление на собствеността“ и комисия „Бюджет и финанси“.

13. ОТНОСНО: Искане от административния ръководител на Районен съд гр. Перник за осигуряване на средства за авариен ремонт на силова електроинсталация.
Извлечение от протокол № 11/22.02.2017 г. от заседание на КУС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. ДАВА СЪГЛАСИЕ за увеличение по бюджета за 2017 г. на Районен съд гр. Перник по § 10-00 „Издръжка“ с …. с цел осигуряване на средства за авариен ремонт на силова електроинсталация.
Средствата са за сметка на резерва за неотложни и непредвидени разходи по бюджета на съдебната власт за 2017 г.
2. Решението да бъде внесено на заседание на Пленума на ВСС, като съвместно предложение от комисия „Управление на собствеността“ и комисия „Бюджет и финанси“.

14. ОТНОСНО: Искане от административния ръководител на Районен съд гр. Сандански за осигуряване на средства за закупуване на гориво за отопление.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение на бюджета за 2017 г. на Районен съд гр. Сандански по § 10-00 „Издръжка“ в размер на …. с цел осигуряване на средства за закупуване на гориво за отопление.
Средствата са за сметка на неразпределения резерв по бюджета на съдебната власт за 2017 г. по § 10-00 „Издръжка“.

15. ОТНОСНО: Искане от административния ръководител на Районен съд гр. Харманли за осигуряване на средства за частичен ремонт на покрива на сградата.
Извлечение от протокол № 13/01.03.2017 г. от заседание на КУС.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за увеличение по бюджета за 2017 г. на Районен съд гр. Харманли по § 10-00 „Издръжка“ с …. с ДДС, с цел осигуряване на средства за частичен ремонт на покрива на сградата на Районен съд гр. Харманли.
Средствата са за сметка на резерва за неотложни и непредвидени разходи за 2017 г. по бюджета на съдебната власт.

16. ОТНОСНО: Искане от административния ръководител на Районен съд гр. Чепеларе за осигуряване на средства за изплащане на облекло на новоназначен съдия по вписванията.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ за корекция по бюджета за 2017 г. на Районен съд гр. Чепеларе по § 02-00 „Други възнаграждения и плащания на персонала“ в размер на …. с цел осигуряване на средства за изплащане на облекло на новоназначен съдия по вписванията.
Средствата са за сметка на неразпределения резерв по бюджета на съдебната власт за 2017 г. по § 02-00 „Други възнаграждения и плащания на персонала“.

17. ОТНОСНО: Искане от административния ръководител на Районен съд гр. Балчик за извършване на разход над утвърдения лимит за представителни цели.

Комисия „Бюджет и финанси”
Р Е Ш И :

НЕ ВЪЗРАЗЯВА Районен съд гр. Балчик да извърши разход над определения лимит за представителни цели, съгласно протокол № 3/26.01.2017 г., т. 5 на Пленума на ВСС по § 10-00 „Издръжка“ в размер на …., в рамките на утвърдения бюджет, във връзка с провеждане на „Ден на отворените врати“ на 20.03.2017 г.

18. ОТНОСНО: Искане от административния ръководител на Районен съд гр. Монтана за осигуряване на средства за закупуване на 1 брой климатична система за архивно помещение.

Комисия „Бюджет и финанси”
Р Е Ш И :

ОТЛАГА вземането на решение до изработване критерии и лимити за закупуване на компютърна техника, копирна техника, озвучителна техника и климатици в органите на съдебната власт, както и за централизирана доставка на тази техника, съгласно решение на Пленума на ВСС по протокол № 45/08.12.2016 г., т. 40-А.

19. ОТНОСНО: Искане от административния ръководител на Окръжен съд гр. Шумен за осигуряване на средства за закупуване на машина за почистване на сняг.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Окръжен съд гр. Шумен разхода за закупуване на машина за почистване на сняг в размер на …., да бъде поет в рамките на утвърдения бюджет на съда за 2017 г.
При разработването на бюджета на органите на съдебната власт за 2017 г. по § 10-00 „Издръжка“ са заложени достатъчно средства за покриване на належащите разходи на съда.

20. ОТНОСНО: Искане от административния ръководител на Районен съд гр. Пловдив за осигуряване на средства за закупуване на 18 бр. компютърни конфигурации, 8 бр. принтери и 2 бр. МФУ.
Извлечение от протокол № 6/06.03.2017 г. от заседание на КПКИТ.

Комисия „Бюджет и финанси”
Р Е Ш И :

Приема за сведение решение на комисия „Професионална квалификация и информационни технологии“ по протокол № 6/06.03.2017 г., т. 30.
Предлага на Пленума на ВСС да приеме следното решение:
ДАВА СЪГЛАСИЕ  на основание на чл. 11, ал. 5 от ППЗДС, да се предоставят на Районен съд гр. Пловдив безвъзмездно за управление 2 /два/ броя мултифункционални устройства от наличните в администрацията на ВСС, съгласно приложен списък.
Вътрешно компенсирани промени по бюджета на органи на съдебната власт за 2017 г .

21. ОТНОСНО: Искания за вътрешно компенсирани промени по бюджета на органите на съдебната власт за 2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
В изпълнение на изискванията на чл. 40 от ПМС № 374 от 22.12.2016 г. за изпълнението на държавния бюджет на Република България за 2017 г. и Указанията относно изпълнението на бюджета на съдебната власт за 2017 г.
1. НАМАЛЯВА бюджета на органите на съдебната власт за 2017 г. по § 01-00 „Заплати” с …., съгласно Приложение № 1.
2. НАМАЛЯВА бюджета на органите на съдебната власт за 2017 г. по § 10-00 „Издръжка” с …., съгласно Приложение № 1.
3. УВЕЛИЧАВА бюджета на органите на съдебната власт за 2017 г. по § 02-00 „Други възнаграждения и плащания на персонала” с …., съгласно Приложение № 1.
4. УВЕЛИЧАВА бюджета на органите на съдебната власт за 2017 г. по § 19-00 „Платени данъци, такси и административни санкции” с …., съгласно Приложение № 1.
5. УВЕЛИЧАВА бюджета на органите на съдебната власт за 2017 г. по § 42-00 „Текущи трансфери, обезщетения и помощи за домакинствата” с …., съгласно Приложение № 1.
6. УВЕЛИЧАВА бюджета на органите на съдебната власт за 2017 г. по § 52-00 „Придобиване на ДМА” с ….., съгласно Приложение № 1.

Одитни доклади.

30. ОТНОСНО: Проект на решение по доклад от директора на дирекция „Вътрешен одит” за резултатите от извършен одитен ангажимент за консултиране ОА/К-1602 в Окръжен съд гр. Стара Загора.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
1. Приема резултатите – мнението за състоянието на одитирания процес и препоръките от изпълнението на одитния ангажимент за консултиране в Окръжен съд гр. Стара Загора.
2. Одобрява планираните действия и сроковете за изпълнение на препоръките, представени от административния ръководител на Окръжен съд гр. Стара Загора в таблицата с препоръките за подобряване на управлението на риска и контрола.

31. ОТНОСНО: Проект на решение по доклад от директора на дирекция „Вътрешен одит” за извършена проверка в Софийски районен съд на основание решение по т. 25 от протокол № 2/18.01.2017 г. от заседанието на Комисия „Бюджет и финанси“.

Комисия „Бюджет и финанси”
Р Е Ш И :

1. Приема резултатите от извършената проверка в Софийски районен съд, възложена с решение по т. 25 от протокол № 2/18.01.2017 г. на комисия „Бюджет и финанси“.
2. Докладът да се изпрати на председателя на Софийски районен съд и жалбоподателите, за сведение.

Разни. 

32. ОТНОСНО: Предложение за извършване на външна оценка за осигуряване на качеството на одитната дейност на дирекция „Вътрешен одит“, съгласно Закона за вътрешен одит в публичния сектор. 

Комисия „Бюджет и финанси”
Р Е Ш И :

1. Взема решение получена оферта с вх. № ВСС-3044/27.02.2017 г. да бъде отворена в хода на заседанието на комисията.
2. ОТЛАГА разглеждането на т. 32 за следващото заседание на комисията, за запознаване с получената оферта.

33. ОТНОСНО: Доклад от Главния секретар на ВСС относно необходими промени в структурата и числеността на администрацията на ВСС.

Комисия „Бюджет и финанси”
Р Е Ш И :

1. ОТЛАГА произнасянето по т. 33, за запознаване с доклада на Главния секретар на ВСС относно необходими промени в структурата и числеността на администрацията на ВСС.
2. Да се покани Главния секретар на ВСС за следващото заседание на комисията, което ще се проведе на 15.03.2017 г. от 10.00 часа.

34. ОТНОСНО: Предложение от Главния секретар на ВСС за сключване на граждански договори с външни изпълнители за изготвяне на стенографски запис при провежданите събеседвания по конкурси за повишаване в длъжност и преместване в окръжните съдилища и в окръжните прокуратури през м. март 2017 г.

Комисия „Бюджет и финанси”
Р Е Ш И :

ДАВА СЪГЛАСИЕ главният секретар на ВСС да сключи граждански договори с лицата … и … за изготвяне на стенографски запис при провежданите събеседвания по конкурси за повишаване в длъжност и преместване в окръжните съдилища и в окръжните прокуратури през м. март 2017 г. при възнаграждение ….. за всяко лице.

35. ОТНОСНО: Допълване на решение на Пленума на ВСС по т. 13 към протокол № 5/09.02.2017 г., във връзка с извършване на неотложни ремонти на автомобили, собственост на ВСС.

Комисия „Бюджет и финанси”
Р Е Ш И :

ОДОБРЯВА допълване на т. 13 към Протокол № 5/09.02.2017 г. като създава нова точка 3 със следния текст:
Разходите за неотложни ремонти на стойност до …. и целесъобразността на същите се одобряват от главния секретар на ВСС, като се спазват изискванията на СФУК във ВСС.
Предлага на Пленума на ВСС да приеме следното решение:
ДОПЪЛВА решение на Пленума на ВСС по протокол № 5/09.02.2017 г., т. 13 като създава нова точка 3 със следния текст:
Разходите за неотложни ремонти на стойност до …. и целесъобразността на същите се одобряват от главния секретар на ВСС, като се спазват изискванията на СФУК във ВСС.

36. ОТНОСНО: Предложение от главния инспектор на ИВСС за поощрение на ….. – административен ръководител на Апелативна прокуратура гр. София с парична награда в размер на основното й месечно възнаграждение, изпратено от КАК при ПК на ВСС.
Отложена по протокол № 9/22.02.2017 г. на КБФ.

Комисия „Бюджет и финанси”
Р Е Ш И :

ОТХВЪРЛЯ направеното предложение за поощрение на … – административен ръководител на Апелативна прокуратура гр. София с парична награда в размер на основното й месечно възнаграждение.
Мотиви: 
Предвид рестриктивния бюджет на съдебната власт няма предвидени финансови средства за поощряване на магистрати и съдебни служители с парични награди.

37. ОТНОСНО: Уведомление от председателя на Районен съд гр. Балчик за заплащане на допълнително трудово възнаграждение на основание чл. 259, ал. 1 от КТ.
Комисия „Бюджет и финанси”
Р Е Ш И :

Приема за сведение уведомлението от председателя на Районен съд гр. Балчик за заплащане на допълнително трудово възнаграждение на основание чл. 259, ал. 1 от КТ.

38. ОТНОСНО: Предложение от председателя на Районен съд гр. Мадан за определяне на допълнително трудово възнаграждение на …, считано от 01.02.2017 г.

Комисия „Бюджет и финанси”
Р Е Ш И :

Поставеният въпрос е от компетентност на административния ръководител на Районен съд гр. Мадан.

39. ОТНОСНО: Предложение от председателя на Апелативен съд гр. Бургас за отмяна на решение на Пленума на ВСС по протокол № 43/24.11.2016 г., д.т. 24, т. 1.1, I. Област Бургас, т. 1.

Комисия „Бюджет и финанси”
Р Е Ш И :

Приема за сведение предложението от председателя на Апелативен съд гр. Бургас. 

40. ОТНОСНО: Доклад от отдел „Европейски и международни програми и проекти“ и дирекция „Бюджет и финанси“ във връзка с решение на комисия „Бюджет и финанси“ по т. 21 от протокол № 5/01.02.2017 г.

Комисия „Бюджет и финанси”
Р Е Ш И :

1. ОТЛАГА произнасянето по т. 40, за запознаване с предоставения доклад.
2. Да се покани Мария Зафирова – началник отдел “Европейски и международни програми и проекти“ за следващото заседание на комисията, което ще се проведе на 15.03.2017 г. от 10.00 часа.

41. ОТНОСНО: Гаранция за изпълнение по договор № ВСС - 3244/02.03.2017 г. сключен между Висшия съдебен съвет и “…” ЕООД след приключване на  процедура по договаряне без предварително обявление с предмет „Абонаментно обслужване, техническа поддръжка и периодична актуализация на Счетоводна програма „Бизнес процесор – WEB версия счетоводство” за нуждите на органите на съдебната власт – Централно управление и триста четиридесет  и шест поделения”.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ внесената гаранция за изпълнение по договор № 45-06-011/27.02.2015 г. в размер на … да се счита като гаранция за изпълнение по договор № ВСС – 3244/02.03.2017 г. сключен между Висшия съдебен съвет и “….” ЕООД след приключване на процедура по договаряне без предварително обявление с предмет „Абонаментно обслужване, техническа поддръжка и периодична актуализация на Счетоводна програма „Бизнес процесор – WEB версия счетоводство” за нуждите на органите на съдебната власт – Централно управление и триста четиридесет  и шест поделения”.

42. ОТНОСНО: Предложение от административния ръководител на Районна прокуратура гр. Стара Загора за смяна на обслужващата банка „Първа инвестиционна банка” АД, считано от 01.04.2017 г., изпратено от главния секретар на Прокуратура на Република България.

Комисия „Бюджет и финанси”
Р Е Ш И :

1. ДАВА СЪГЛАСИЕ банковите сметки - транзитна, наличности и сметка за чужди средства на Районна прокуратура гр. Стара Загора да се обслужват от „Райфайзенбанк /България/“ ЕАД, считано от 01.04.2017 година.
2. ВЪЗЛАГА на Елисавета Илиева - Н-к отдел „Счетоводство и методология”, той и главен счетоводител на Висшия съдебен съвет да уведоми Министерство на финансите, дирекция „Държавно съкровище” за промяната в банковото обслужване на Районна прокуратура гр. Стара Загора.

43. ОТНОСНО: Задължения за такса битови отпадъци дължими за 2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ да се платят задълженията за такса битови отпадъци /ТБО/, дължими за 2017 г. по ЕИК на ВСС, за недвижими имоти, заведени по баланса на ВСС по общини, както следва:
1. Община Столична – р-н „Възраждане“, ул. „Екзарх Йосиф“ № 12 – ….
2. Община Перник – ул. „Търговска“ № 37 – …..

44. ОТНОСНО: Задължения за данък недвижими имоти и такса битови отпадъци дължими за 2017 г. с отстъпка и за 2016 г. по ЕИК на ВСС.

Комисия „Бюджет и финанси”
Р Е Ш И :

ДАВА СЪГЛАСИЕ да се платят задълженията за данък недвижими имоти /ДНИ/ и такса битови отпадъци /ТБО/, дължими за 2017 г.  с отстъпка и за 2016 г. по ЕИК на ВСС, за недвижими имоти, заведени по баланса на ВСС по общини, както следва: 
1. Община Харманли – пл. „Възраждане“ № 11 – ТБО - …..;
2. Община Павликени – ул. „Атанас Хаджиславчев“ № 8 – ТБО - ….;
3. Община Тервел – ул. „Св.Св. Кирил и Методий“ /Г.Димитров/ № 4 – ТБО - …..;
4. Община Севлиево – ул. „Стефан Пешев“ /Г.Димитров/ № 6 – ТБО - …...;
5. Община Свиленград – ул. „Георги Бенковски“ № 12 – ТБО - …..;
6. Община Разлог – ул. „Иларион  Макариополски“ № 23 – ТБО -  ….. и пл. „Македония“ № 1 /ул.“Арх.Ал. Баров“/   – ТБО - …...;
7. Община Крумовград – пл. „България“ № 17 - ТБО - ….. и ул. „Ал. Стамболийски“ № 1 – ТБО -  …..;
8. Община Малко Търново – ул. „Райна Княгиня“ № 3 – ТБО - …..;
9. Община Ловеч – бул. „България“ № 10 – ТБО - …., ул. “Търговска“ № 41- ТБО - ... и ул. „Търговска“ № 40 – ТБО - …..;
10. Община Видин – ул. „Дунавска“ № 14 – ТБО - …., ул. „Цар Симеон Велики“ № 3 – ТБО - ….. и пл. „Бдинци“ № 1 – ТБО - …..;
11. Община Варна – ул. „Никола Вапцаров“ № 3А – ТБО - …., ул. „Георги В. Атанасов“ № 2 – ТБО - …., ул. „Хан Аспарух“ № 1 – ТБО - …., ул. „Ангел Кънчев“ № 14 – ТБО - …., бул. „Владислав Варненчик“ № 57 -  ТБО - …., пл. „Независимост“ № 2  - ТБО - …. и р-н Аспарухово – местност „Фичоза“ – ДНИ – ….. и ТБО – …..;
12. Община Монтана – ул. „Граф Игнатиев“ № 4 – за 2017 г. ТБО – …., ул. „Граф Игнатиев“ № 1- за  ТБО 2017 г. – …., за 2016 г. – главница ТБО …. + дължима лихва към момента на плащане, пл. „Жеравица“ № 3 – за 2017 г. ТБО – …..

45. ОТНОСНО: Възстановяване по набирателната сметка на Окръжен съд гр. Бургас на конфискувана сума, представляваща възнаграждение за вещо лице.

Комисия „Бюджет и финанси”
Р Е Ш И :

ДАВА СЪГЛАСИЕ Окръжен съд гр. Бургас да възстанови с код 90 по набирателната си сметка сума в размер на …., представляваща възнаграждение за вещо лице по гр.д. № …..

46. ОТНОСНО: Възстановяване по набирателната сметка на Районен съд гр. Ботевград на сума, представляваща възнаграждение за вещо лице по гр.д. № …..

Комисия „Бюджет и финанси”
Р Е Ш И :

ДАВА СЪГЛАСИЕ Районен съд гр. Ботевград да възстанови с код 90 по набирателната си сметка сума в размер на …., представляваща хонорар за вещо лице по гр.д. № …...

47. ОТНОСНО: Справка за регистрираните застрахователни събития и размера на изплатените застрахователни суми, както и основанията за отказ за изплащане, изпратена от ЗАД „Дженерали - застраховане” АД.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
Приема за сведение справка на Застрахователно акционерно дружество „Дженерали - застраховане” АД за регистрираните застрахователни събития, отказани и изплатените застрахователни суми по предявени претенции по сключен договор № 45-06-062/22.12.2015 г. с Висшия съдебен съвет към 31.12.2016 г.

48. ОТНОСНО: Писмо от Прокуратурата на Република България с приложено искане от административния ръководител на Районна прокуратура гр. Кюстендил за преминаване към обслужване по чл. 4, ал. 1 от Закона за ограничаване на плащанията в брой.

Комисия „Бюджет и финанси”
Р Е Ш И :

1. ДАВА СЪГЛАСИЕ Районна прокуратура гр. Кюстендил да премине към обслужване по чл. 4, ал. 1 от Закона за ограничаване на плащанията в брой с 1 /един/ брой ПОС терминално устройство за обслужване на приходите от такси.
2. УКАЗВА на упълномощените лица да уведомят обслужващата банка на Районна прокуратура гр. Кюстендил, във връзка с искането им за монтиране на едно ПОС терминално устройство, при спазване изискванията на т. 24 от ДДС № 02/31.03.2016 г. 

49. ОТНОСНО: Предложение от административния ръководител на Районен съд гр. Ловеч за преминаване към обслужване по чл. 4, ал. 1 от Закона за ограничаване на плащанията в брой.

Комисия „Бюджет и финанси”
Р Е Ш И :

1. ДАВА СЪГЛАСИЕ Районен съд гр. Ловеч да премине към обслужване по чл. 4, ал. 1 от Закона за ограничаване на плащанията в брой с 1 /един/ брой ПОС терминално устройство за обслужване на транзитната сметка.
2. УКАЗВА на упълномощените лица да уведомят обслужващата банка на Районен съд гр. Ловеч, във връзка с искането им за монтиране на едно ПОС терминално устройство, при спазване изискванията на т. 24 от ДДС № 02/31.03.2016 г. 

50. ОТНОСНО: Решение на комисия „Управление на собствеността“ по протокол № 11/22.02.2017 г., т. 13 относно предоставяне на активи за нуждите на Районен съд гр. Асеновград.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ, на основание чл. 390, ал. 2 от Закона за съдебната власт, Върховен касационен съд да предостави безвъзмездно активи на Районен съд гр. Асеновград съгласно приложения списък, неразделна част от решението.

51. ОТНОСНО: Писмо от Сметната палата относно удължаване на срока за изпълнение на препоръките по Одитен доклад № 0500101015 за извършен одит за съответствие на Софийски районен съд за периода от 01.01.2014 г. до 31.12.2014 г.

Комисия „Бюджет и финанси”
Р Е Ш И :

Приема за сведение писмото от Сметната палата относно удължаване на срока за изпълнение на препоръките по Одитен доклад № 0500101015 за извършен одит за съответствие на Софийски районен съд за периода от 01.01.2014 г. до 31.12.2014 г.

52. ОТНОСНО: Разработени пределни цени – лимити, които да се съблюдават при разходването на средства за закупуване на климатици за работни помещения, в изпълнение на решение на КБФ по протокол № 4/25.01.2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УТВЪРЖДАВА пределни цени за закупуване на климатици за работни помещения.

53. ОТНОСНО: Извършено проучване и сравнение на техническите параметри на предлаганата от различни производители копирна техника.

Комисия „Бюджет и финанси”
Р Е Ш И :

Удължава срока за определяне на пределни цени – лимити за закупуване на копирна техника до 31.03.2017 г.

54. ОТНОСНО: Разработени пределни цени – лимити, които да се съблюдават при разходването на средства за закупуване на климатици за сървърни помещения и информационни табла, в изпълнение на решение на КБФ по протокол № 4/25.01.2017 г.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
УТВЪРЖДАВА пределни цени за закупуване на климатици за сървърни помещения и информационни табла.

55. ОТНОСНО: Правила за възстановяване на разходите за участие в дейностите на ЕМСС за 2017 г., изпратени от КПИВ.

Комисия „Бюджет и финанси”
Р Е Ш И :

Приема за сведение Правила за възстановяване на разходите за участие в дейностите на ЕМСС за 2017 г.

56. ОТНОСНО: Командироване на Мариета Неделчева Маринова – заместник-председател на Специализиран наказателен съд, за участие в 22-ра среща на Мрежата за разследване и наказателно преследване на престъпленията против човечеството, геноцид и военни престъпления, за периода 29.03.2017 г. – 30.03.2017 г. в гр. Хага, Кралство Нидерландия.

Комисия „Бюджет и финанси”
Р Е Ш И :

1. НЕ ВЪЗРАЗЯВА да бъде командирована за участие в 22-та среща на Мрежата за разследване и наказателно преследване на престъпленията против човечеството, геноцид и военни престъпления, за периода 29 – 30.03.2017 г. в гр. Хага, Кралство Нидерландия
- Мариета Неделчева Маринова - заместник-председател на Специализирания наказателен съд, член на Националната съдебна мрежа за международно сътрудничество по наказателни дела в Република България (НСММС-НД) и контактна точка по въпросите на престъпленията срещу човечеството, военните престъпления и геноцид в Националната координационна система на България в Евроджъст.
2. Разходът за една нощувка е за сметка на организаторите на срещата.
3. Пътните разходи, разходите за дневни пари в размер на 30 % за първия ден и 65 % за втория ден от полагащите се дневни пари съгласно чл. 18, ал. 3, т. 2 от Наредбата за служебните командировки и специализации в чужбина, както и разходите за медицинска застраховка са за сметка на Висшия съдебен съвет.
Забележка: Организаторите възстановяват пътни разходи в размер до … на участник, при представяне на съответните формуляри за възстановяване в срок до 30 април 2017 г.

57. ОТНОСНО: Командироване на членове на Националната съдебна мрежа за международно сътрудничество по наказателни дела в Република България (НСММСНД) за участие в интензивно обучение по юридически английски език за контактните точки от държавите-членки на ЕС, което ще се проведе в периода 04.04.2017 г. – 07.04.2017 г. в гр. Хага, Кралство Нидерландия.

Комисия „Бюджет и финанси”
Р Е Ш И :

1. НЕ ВЪЗРАЗЯВА да бъдат командировани за участие в интензивно обучение по юридически английски език за контактните точки от държавите-членки на ЕС, за периода 04.04.2017 г. – 08.04.2017 г. в гр. Хага, Кралство Нидерландия, следните лица:
1.1. Татяна Грозданова – съдия в Софийски окръжен съд, член на Националната съдебна мрежа за международно сътрудничество по наказателни дела в Република България и контактна точка на ЕМС;
1.2. Светла Даскалова – съдия в Окръжен съд гр. Варна, член на Националната съдебна мрежа за международно сътрудничество по наказателни дела в Република България и контактна точка на ЕМС.
2. Разходите за три нощувки са за сметка на организаторите на обучението.
3. Разходите за една нощувка по фактически размер на 7 април 2017 г. за командированите лица е за сметка на Висшия съдебен съвет.
4. Пътните разходи, разходите за медицинска застраховка за периода на командироване, разходите за дневни пари в размер, определен съгласно чл. 18, ал. 3 от Наредбата за служебните командировки и специализации в чужбина, както следва: за 4 април 2017 г. – пълен размер на полагащите се дневни пари; за 5 април 2017 г. – в размер на 30 % от полагащите се дневни пари; за 6 април 2017 г. – в размер на 65 % от полагащите се дневни пари; за 7 и 8 април 2017 г. – пълен размер на полагащите се дневни пари, са за сметка на Висшия съдебен съвет.

58. ОТНОСНО: Необходимост от извършване на разход за ремонт на служебен автомобил с рег. № ….

Комисия „Бюджет и финанси”
Р Е Ш И :

ДАВА СЪГЛАСИЕ да бъде извършен разход в размер на …. с ДДС за смяна на ангренажен ремък комплект на служебен автомобил с рег. № …..

59. ОТНОСНО: Необходимост от извършване на ремонт на служебен автомобил с рег. № ………

Комисия „Бюджет и финанси”
Р Е Ш И :

ДАВА СЪГЛАСИЕ да бъде извършен разход в размер на …. с ДДС за ремонт на хидравликата на служебен автомобил с рег. № …..

60. ОТНОСНО: Необходимост от извършване на разход за ремонт на служебен автомобил с рег. № ….

Комисия „Бюджет и финанси”
Р Е Ш И :

ДАВА СЪГЛАСИЕ да бъде извършен разход в размер на …. с ДДС за ремонт на ходова част на служебен автомобил с рег. № …..

61. ОТНОСНО: Необходимост от извършване на разход за ремонт на служебен автомобил с рег. № …….

Комисия „Бюджет и финанси”
Р Е Ш И :

ДАВА СЪГЛАСИЕ да бъде извършен разход в размер на …. с ДДС за смяна на масло и филтри на служебен автомобил с рег. № …..

ДОПЪЛНИТЕЛНИ ТОЧКИ:

64. ОТНОСНО: Сключване на договор за наем на недвижим имот в гр. София, ул. „Съборна“ № 7, за нуждите на Административен съд София-област, Окръжна прокуратура гр. София и дирекции на Висш съдебен съвет.
Извлечение от протокол № 14/06.03.2017 г. от заседание на КУС.
 
Комисия „Бюджет и финанси”
Р Е Ш И :

ДАВА СЪГЛАСИЕ за извършване на разход в размер на … без ДДС месечно за наем на недвижим имот в гр. София, ул. „Съборна“ № 7, за нуждите на Административен съд София-област, Окръжна прокуратура гр. София и дирекции на Висш съдебен съвет.

65. ОТНОСНО: Необходимост от провеждане на семинар на счетоводните кадри в съдебната система.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ да бъде организиран семинар на счетоводните кадри в съдебната система в изпълнение на чл. 69, т. 3, б.„ф“ от Правилника за организация на дейността на Висшия съдебен съвет и неговата администрация.

66. ОТНОСНО: План - сметка за разходите за съдебни служители от АВСС и членове на ВСС за провеждане на работен семинар за самооценка на контролните дейности, целящи намаляване на риска, преглед на риск-регистъра, преоценка на риска и обучение в областта на управлението на риска.
 
Комисия „Бюджет и финанси”
Р Е Ш И :

1. ОДОБРЯВА план-сметка за разходите за съдебни служители от АВСС и членове на ВСС за провеждане на работен семинар за самооценка на контролните дейности, целящи намаляване на риска, преглед на риск-регистъра, преоценка на риска и обучение в областта на управлението на риска, който ще се проведе в периода 16 - 18 март 2017 г. в гр. Сандански, парк хотел Пирин.
2. УПЪЛНОМОЩАВА председателя на Комисия „Бюджет и финанси” да подпише одобрената по т. 1 план-сметка.

67. ОТНОСНО: Сключване на договор за наем на недвижим имот, собственост на „…“ ООД, във връзка с необходимостта от спешно преместване на магистрати и съдебни служители на Районен съд гр. Карлово.

Комисия „Бюджет и финанси”
Р Е Ш И :

ДАВА СЪГЛАСИЕ за извършване на разход в размер на …. с ДДС месечно за наем на недвижим имот, собственост на „…“ ООД, във връзка с необходимостта от спешно преместване на магистрати и съдебни служители на Районен съд гр. Карлово.

68. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на Пленума на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Пленума на Висшия съдебен съвет след 09.03.2017 г. да бъдат включени следните проекти на решения:

1. Утвърждаване на бюджетите на почивните и учебни бази на органите на съдебната власт за 2017 г., в рамките на общия бюджет.

2. Корекции на бюджета на органите на съдебната власт за 2017 г.

- „Дава съгласие“

2.1. Писма от органи на съдебната власт, с искания за корекция на бюджетите за 2017 г., с цел осигуряване на средства за изплащане на обезщетения по КТ и ЗСВ.

2.2. Искания от органи на съдебната власт за осигуряване на средства за изплащане на обезщетения по КТ и ЗСВ.

2.3. Искане от административния ръководител на Окръжен съд гр. Велико Търново за осигуряване на средства за възстановяване на разходи за участие на магистрат в 15-та годишна среща на членовете на Европейската съдебна мрежа по граждански и търговски дела.

2.4. Искане от административния ръководител на Окръжен съд гр. Монтана за осигуряване на средства за закупуване на модул „Хонорари и граждански договори“ към ПП „Аладин“.

2.5. Искане от административния ръководител на Окръжен съд гр. Пазарджик за осигуряване на средства за възстановяване на извършени разходи на командирован служител, за участие в среща на работна група относно подобряване работата на СРС.  

2.6. Искане от административния ръководител на Окръжен съд гр. Пловдив за осигуряване на средства за ремонт на вътрешен двор, прилежащ към съдебна палата Пловдив.

2.7. Искане от административния ръководител на Административен съд гр. Сливен за осигуряване на средства за представителни разходи, във връзка с тържествено отбелязване на десет години от създаването и началото на дейността на съда.

2.8. Искане от административния ръководител на Районен съд гр. Велинград за осигуряване на средства за закупуване на гориво за отопление.

2.9. Писмо от председателя на Районен съд гр. Враца, с искане за извършване на компенсирана промяна в бюджета за 2017 г. между Районен съд гр. Враца и Районен съд гр. Берковица, във връзка с изплащане на средства за облекло.

2.10. Искане от административния ръководител на Районен съд гр. Котел за осигуряване на средства за закупуване на гориво за отопление.

2.11. Искане от административния ръководител на Районен съд гр. Сандански за осигуряване на средства за закупуване на гориво за отопление.

2.12. Искане от административния ръководител на Районен съд гр. Харманли за осигуряване на средства за частичен ремонт на покрива на сградата.

2.13. Искане от административния ръководител на Районен съд гр. Чепеларе за осигуряване на средства за изплащане на облекло на новоназначен съдия по вписванията.

- „Съвместно с КУС“

2.14. Искане от административния ръководител на Районен съд гр. Лом за осигуряване на средства за ремонт на дефектирала пожароизвестителна централа.

2.15. Искане от административния ръководител на Районен съд гр. Перник за осигуряване на средства за авариен ремонт на силова електроинсталация.

3. Вътрешно компенсирани промени по бюджета на органи на съдебната власт за 2017 г .

3.1. Искания за вътрешно компенсирани промени по бюджета на органите на съдебната власт за 2017 г.

5. Одитни доклади.

5.1. Проект на решение по доклад от директора на дирекция „Вътрешен одит” за резултатите от извършен одитен ангажимент за консултиране ОА/К-1602 в Окръжен съд гр. Стара Загора.

6. Разни.

6.1. Допълване на решение на Пленума на ВСС по т. 13 към протокол № 5/09.02.2017 г., във връзка с извършване на неотложни ремонти на автомобили, собственост на ВСС.

6.2. Гаранция за изпълнение по договор № ВСС - 3244/02.03.2017 г. сключен между Висшия съдебен съвет и “…” ЕООД след приключване на  процедура по договаряне без предварително обявление с предмет „Абонаментно обслужване, техническа поддръжка и периодична актуализация на Счетоводна програма „Бизнес процесор – WEB версия счетоводство” за нуждите на органите на съдебната власт – Централно управление и триста четиридесет  и шест поделения”.

6.3. Задължения за такса битови отпадъци дължими за 2017 г.

6.4. Справка за регистрираните застрахователни събития и размера на изплатените застрахователни суми, както и основанията за отказ за изплащане, изпратена от ЗАД „Дженерали - застраховане” АД.

6.5. Предоставяне на активи за нуждите на Районен съд гр. Асеновград.

6.6. Утвърждаване на пределни цени за закупуване на климатици за работни помещения.

6.7. Утвърждаване на пределни цени за закупуване на климатици за сървърни помещения и информационни табла.

6.8. Необходимост от провеждане на семинар на счетоводните кадри в съдебната система.

6.9. Предоставяне на 2 броя мултифункционални устройства от наличните в администрацията на ВСС на Районен съд гр. Пловдив.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							ДИМИТЪР УЗУНОВ